На основу члана 27. став 5. и члана 132 Закона о стечају («Службени гласник Републике Србије» број 104/2009,99/2011- др.закон, 71/2012 – одлука УС, 83/2014 113/2017 и 44/2018) и поглавља III Националног стандарда бр.5 о начину и поступку уновчења имовине стечајног дужника, управник стечајног дужника:
TIM SYSTEMS DOO BEOGRAD U STEČAJU
Јове Илића 21/2, Вождовац-Београд
ОБЈАВЉУЈЕ ПОЗИВ ЗА ДОСТАВЉАЊЕ ПОНУДА

за

Вршење услуге процене вредности непокретне имовине стечајног дужника и целисходности продаје имовине стечајног дужника, и то:
· Катастарска парцела 20334/1 КО Савски Венац градско грађевинско земљиште укупне површине 1594м2, односно ЗЕМЉИШТЕ УЗ ЗГРАДУ И ДРУГИ ОБЈЕКАТ површине 1117м2.

· Објекат број 3 – Породична стамбена зграда корисне површине 944м2, етаже 2По+Пр+1

· Објекат број 4 – Гаража корисне површине 61м2

За потребе утврђивања процењене вредности имовине ради поступка продаје, проценитељ ће користити методе процене, у свему сагласно Националном стандарду бр. 5 („Сл.гласник РС“ бр. 62/2018) и Закону о проценитељима вредности непокретности („Сл. гласник РС“, бр. 108/2016 и 113/2017 - др. закон).

Понуђач је дужан да припреми и достави извештај о процени у писменој и у електронској форми, која ће садржати следеће: предмет и датум процене, опис метода коришћених у процени сваке групе, опис имовине, закључак о процењеној вредности имовине стечајног дужника, претпоставке и ограничавајуће услове, прилоге са исказаном вредношћу имовине и процену целисходности начина уновчења имовине.

Одабир најбољег понуђача извршиће се у роковима и на начин прописаним Националним стандардом бр.5 о начину и поступку уновчења имовине стечајног дужника.

Како на имовини која је предмет процене постоји уписана хипотека, у складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење конкретне процене, и то искључиво са Листе понуђача добијене од стечајног упавника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума.
Наручилац задржава право да по пријему свих понуда донесе Одлуку да ниједног понуђача не изабере.
Заинтересовани понуђачи, односно њихови овлашћени представници, могу добити детаљније информације за израду понуде путем е-mail-a: stecajniupravnik@miodragpetrovic.rs или на телефон: 063/109-55-90 стечајни управник Миодраг Петровић

Понуде за вршење услуга процене вредности покретне имовине и целисходности продаје имовине стечајног дужника могу се доставити најкасније до 14.06.2024.године, на меил стечајног упавника : stecajniupravnik@miodragpetrovic.rs као и на адресу стечајног управника Миодраг Петровић, ул. Александрра Белића 25/18 Београд, са назнаком – ПОНУДА – процена вредности имовине TIM SYSTEMS DOO – У СТЕЧАЈУ

Напомена: Само понуде достављене од стране проценитеља са лиценцом у складу са Закону о проценитељима вредности непокретности („Сл. гласник РС“, бр. 108/2016 и 113/2017 - др. закон) ће бити разматране.
Понуда треба да садржи лиценцу овлашћеног проценитеља, квалификације и референце понуђача, рок у коме ће процена бити урађена, цену са посебним исказаним ПДВ-ом и динамику плаћања.

У случају одустанка од поступка процене, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

У Београду, дана 05.06.2024.године

Стечајни управник

Миодраг Петровић

